— 40 — 



divi (Libidibia) og mange andre, og ved Siden deraf besøgtes de botaniske 

 Haver ved Gastello og Hope ofte, og den i 5000 Fods Højde liggende 

 Cinchona Plantation, en mindre botanisk Have, en Gang under et 3 Dages 

 Ophold , som han tillige benyttede til at samle saa mange af de der 

 groende sjældne Planter, som muligt. Desværre var Vejret hele Tiden 

 meget tørt, saa man ikke ret fik Indtrykket af den smukke Vegetation, 

 men selv da var Bregneskovene meget smukke. Overhovedet samledes 

 der Planter overalt, naar Lejlighed gaves. I April tiltraadtes Hjemrejsen, 

 og efter at have naaet St. Croix gav Guvernementet ham Lejlighed til i 

 noget større Stil at forsøge Tobaksdyrkningen , der stadig synes at tegne 

 til at kunne faa stor Betydning for dansk Vestindien. 



En ikke ubetydelig Samling af de paa Jamaica samlede Planter 

 (hvoraf desværre en Del havde taget Skade af Fugtighed) findes i Bota- 

 nisk Museum. 



Hornbeck, Hans Staltzar eller Balthazar, Søn af Christen Rasmussen 

 Hornbeck , Konsumtionsskriver og Kasserer ved Maleværket , og Karen 

 Hornbeck, f. Bønnich, blev født den 9de Januar 1800 i København. Han 

 blev Discipel i Metropolitanskolen i Efteraaret 1814 og hørte senere endnu 

 som Elev naturhistoriske Forelæsninger ved Universitetet. 1819 blev han 

 Student og tog i Foraaret 1823 kirurgisk Examen med 1ste Karakter med 

 Udmærkelse. I Maj samme Aar blev han Skibskirurg paa Korvetten 

 Diana, som da afgik til Vestindien. I August 1824 kom han tilbage og 

 tog den 1ste Februar 1825 medicinsk Embedseksamen med 1ste Karakter; 

 den 2den August samme Aar disputerede han for Licentiatgraden og af- 

 rejste i den følgende Maaned til St. Jan i Vestindien , hvor han nedsatte 

 sig som praktiserende Læge. I December 1825 ansattes han som Distrikts- 

 kirurg paa St. Jan, blev i 1826 konstitueret og den 28de September 1827 

 ansat som Landfysikus paa de dansk-vestindiske Øer. Den 1ste Oktober 

 1832 disputerede han for Doktorgraden. Han opmaalte St. Thomas i 

 1835 — 39 og udgav 1846 et smukt Kort over Øen. Den 28de Juli 1844 

 blev han efter Ansøgning afskediget som Landfysikus og nedsatte sig 

 derpaa som praktiserende Læge i København. I 1848 — 49 var han kon- 

 stitueret som Fysikus paa Ærø og var i 1850 Overlæge ved Lazarettet i 

 Assens. Han var fra 1862 — 65 Læge ved Københavns Sygehjem. Han 

 døde den 2den Februar 1870. Han var gift med L. E. T. Quentzius, 

 Datter af Læge Quentzius i Serampore. 



Han var en meget ivrig Samler, ikke blot af Planter, men ogsaa af 

 Dyr og andre Naturalier. Talrige af hans vestindiske Planter findes i 

 Botanisk Museums Herbarium. I den botaniske Haves Bibliotek findes 14 

 Breve fra Hornbeck til Botanikeren Schouw. 



